
A Rekreáció és a Jól-léti programok megvalósítása az ülőmunkát végzők körében

Kulcsszavak: Egészség; kooperáció; munkahelyi jól-lét; prevenció; ülőmunkát végzők
Bevezetés
TDK munkámnak a munkavállalói jól-lét programok vizsgálatát választottam, mert napjainkban mind a hivatali, mind a vállalati szférában egyre nagyobb jelentőséggel bír a munkavállalói elégedettség és ezzel összefüggésben a hatékonyság (Dankó D., Balogh R., Szilas R. 2022) javítása.
A szekunder forráselemzésben a téma nyújtotta lehetőségre a jól-létre, a fogalmi alapjaira, majd a fizikai aktivitásra és a fizikai aktivitás a munkahelyi jól-lét kapcsolatára tértem ki. Ezt követően a munkahelyi stresszel (Bajsz V. 2023), a munkahelyi egészségterv lépéseivel foglalkoztam, mert a munka az élet nagy részét átíveli, és ebből kifolyólag meghatározó szereppel bír a jól-lét szempontjából.
Kutatási célok, hipotézisek
Kutatásom során célom az volt, hogy szemléletes képet nyújtsak a jól-léti programokról. Kifejezett irányként az ülőmunkát végzők jelentek meg a fókuszban.
Hipotézisek
1. Szükség van szervezett egészségfejlesztésre és rekreációra a munkahelyi jól-lét megvalósítása érdekében.
2. Az ülőmunkát végzők körében számtalan lehetőség van a dolgozók jól-létének javítására.
3. Van lehetőség a hagyományos „szokásjoggal” szemben a munkahelyen addig ismeretlen, új, jól-létet biztosító módszerek bevezetésére.
Módszerek
A kutatásom alkalmával ülőmunkát végző dolgozókat (n=124 főt) kérdezhettem meg kérdőív formájában. Ezen kívül kvalitatív részében a kutatásomnak, 2 interjúalany is a rendelkezésemre állt.
A kérdőív kitöltésben leginkább a nők vettek részt, akik jellemzően életkor tekintetében a 40-50 év közötti munkavállalók közül kerültek ki. A kitöltők több, mint fele (51,6%) felsőfokú iskolai végzettséggel rendelkezik, legnagyobb részük (46,8%) vidéki kisvárosban él.
Eredmények
Munkahelyspecifikusabb kérdéseim kimutatták, hogy a megkérdezettek 67,7%-ka ingázó. Végzett munkájuk 81,5%-a csak ülőmunka a munkaidőben jellemzően személyes jelenlétet igényelve. 
Megbeszélés
A kutatás eredményei azt mutatták ki, hogy jelenleg milyen lehetőségei és igényei vannak a munkavállalónak az egészségfejlesztésre és munkahelyi jól-léti programokra.
Az tapasztalható, hogy még csak elterjedőben van a munkahelyi egészségmegőrzés és a munkahelyi jól-lét gondolata. Az eredmények megerősítették azt, hogy a munkahelyi egészségfejlesztés gyakorlati megvalósításában szinte még „gyerekcipőben” járnak a munkáltatók. A hipotéziseim igazolásra kerültek, mivel szükség van szervezett egészségfejlesztésre és rekreációra a munkahelyi jól-lét megvalósítása érdekében.



